CELEX: 32021D0536
Language: fi
Date: 2021-03-24 00:00:00
Title: Euroopan parlamentin ja neuvoston päätös (EU) 2021/536, annettu 24 päivänä maaliskuuta 2021, neuvoston päätöksen 2008/971/EY muuttamisesta siltä osin kuin on kyse Yhdistyneessä kuningaskunnassa tuotetun metsänviljelyaineiston vastaavuudesta (ETA:n kannalta merkityksellinen teksti)

29.3.2021   
               
               
                  FI
               
               
                  Euroopan unionin virallinen lehti
               
               
                  L 108/1
               
            
         EUROOPAN PARLAMENTIN JA NEUVOSTON PÄÄTÖS (EU) 2021/536,
         annettu 24 päivänä maaliskuuta 2021,
         neuvoston päätöksen 2008/971/EY muuttamisesta siltä osin kuin on kyse Yhdistyneessä kuningaskunnassa tuotetun metsänviljelyaineiston vastaavuudesta
         (ETA:n kannalta merkityksellinen teksti)
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan,
         ottavat huomioon Euroopan komission ehdotuksen,
         sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
         ottavat huomioon Euroopan talous- ja sosiaalikomitean lausunnon (1),
         noudattavat tavallista lainsäätämisjärjestystä (2),
         sekä katsovat seuraavaa:
         
                     (1)
                  
                  
                     Neuvoston direktiiviä 1999/105/EY (3) sovelletaan metsänviljelyaineiston pitämiseen kaupan unionissa. Kyseinen direktiivi koskee sellaisten puulajien ja niiden keinotekoisten risteymien viljelyaineistoa, jotka ovat tärkeitä koko unionin tai sen osan metsätaloudelle.
                  
               
                     (2)
                  
                  
                     Neuvoston päätöksessä 2008/971/EY (4) vahvistetaan kolmansissa maissa tuotetun metsänviljelyaineiston vastaavuutta koskevat säännöt.
                  
               
                     (3)
                  
                  
                     Yhdistynyt kuningaskunta on saattanut direktiivin 1999/105/EY sekä kyseisen direktiivin nojalla annetut täytäntöönpanosäädökset osaksi kansallista lainsäädäntöään.
                  
               
                     (4)
                  
                  
                     Unionin oikeutta, mukaan lukien direktiivi 1999/105/EY ja päätös 2008/971/EY, sovellettiin Yhdistyneeseen kuningaskuntaan ja Yhdistyneessä kuningaskunnassa 31 päivänä joulukuuta 2020 päättyneen siirtymäkauden ajan Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen (5), jäljempänä ’erosopimus’, ja erityisesti sen 126 artiklan ja 127 artiklan 1 kohdan mukaisesti.
                  
               
                     (5)
                  
                  
                     Erosopimuksessa määrätyn siirtymäkauden päättymisen vuoksi Yhdistynyt kuningaskunta on pyytänyt komissiota tunnustamaan kyseisessä maassa tuotetun metsänviljelyaineiston ja unionissa tuotetun metsänviljelyaineiston vastaavuuden 1 päivästä tammikuuta 2021 alkaen sovellettavan unionin lainsäädännön mukaisesti.
                  
               
                     (6)
                  
                  
                     Yhdistynyt kuningaskunta on ilmoittanut komissiolle, että sen lainsäädäntö, jolla direktiivi 1999/105/EY saatettiin osaksi kansallista lainsäädäntöä, ei muutu ja että sen soveltamista jatkettaisiin 1 päivän tammikuuta 2021 jälkeen.
                  
               
                     (7)
                  
                  
                     Komissio on tutkinut asiaa koskevaa Yhdistyneen kuningaskunnan lainsäädäntöä. Se totesi, että Yhdistyneessä kuningaskunnassa tuotettu metsänviljelyaineisto ja erityisesti tällainen luokkiin ”siemenlähde tunnettu”, ”valikoitu” ja ”alustavasti testattu” kuuluva aineisto vastaa unionissa tuotettua metsänviljelyaineistoa ja on direktiivin 1999/105/EY ja päätöksen 2008/971/EY liitteen II mukaista, sillä Yhdistyneen kuningaskunnan lainsäädännössä annetaan samat takeet kuin unionin lainsäädännössä siltä osin kuin kyse on perusaineiston hyväksymisestä ja sen jälkeen toteutetuista toimenpiteistä kaupan pidettäväksi tarkoitetun metsänviljelyaineiston tuottamiseksi.
                  
               
                     (8)
                  
                  
                     Näin ollen on aiheellista tunnustaa Yhdistyneessä kuningaskunnassa tuotetun tällaisen metsänviljelyaineiston vastaavuus unionissa tuotetun vastaavan aineiston kanssa.
                  
               
                     (9)
                  
                  
                     Sen vuoksi Yhdistynyt kuningaskunta olisi sisällytettävä päätöksen 2008/971/EY liitteeseen I, sanotun kuitenkaan rajoittamatta unionin oikeuden soveltamista Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta erosopimuksen Irlantia/Pohjois-Irlantia koskevan pöytäkirjan 5 artiklan 4 kohdan, luettuna yhdessä kyseisen pöytäkirjan liitteen 2 kanssa, mukaisesti.
                  
               
                     (10)
                  
                  
                     Sen vuoksi päätös2008/971/EY olisi muutettava tämän mukaisesti.
                  
               
                     (11)
                  
                  
                     Ottaen huomioon, että erosopimuksessa määrätty siirtymäkausi päättyi 31 päivänä joulukuuta 2020, ja jatkuvuuden varmistamiseksi tämä päätös olisi saatettava voimaan kiireellisesti ja sitä olisi sovellettava taannehtivasti 1 päivästä tammikuuta 2021,
                  
               OVAT HYVÄKSYNEET TÄMÄN PÄÄTÖKSEN:
         
            1 artikla
            Muutokset päätökseen 2008/971/EY
            Muutetaan päätöksen 2008/971/EY liite I seuraavasti:
            
                        1)
                     
                     
                        Lisätään rivien ”CH” ja ”NO” väliin rivi seuraavasti:
                        
                                    ”GB ((**))
                                    
                                 
                                 
                                    
                                                Department for Environment, Food & Rural Affairs (DEFRA)
                                             
                                          
                                                Eastbrook
                                             
                                          
                                                Shaftesbury Road
                                             
                                          
                                                Cambridge
                                             
                                          
                                                CB2 8DR
                                             
                                          
                              
                  
                        2)
                     
                     
                        Lisätään alaviitteeseen (*) ilmaisujen ”CH – Sveitsi” ja ”NO – Norja” väliin ilmaisu seuraavasti:
                        ”GB – Yhdistynyt kuningaskunta,”.
                     
                  
         
            2 artikla
            Voimaantulo ja soveltaminen
            Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
            Sitä sovelletaan 1 päivästä tammikuuta 2021.
         
         
            Tehty Brysselissä 24 päivänä maaliskuuta 2021.
            
               
                  Euroopan parlamentin puolesta
               
               
                  Puhemies
               
               D. M. SASSOLI
            
            
               
                  Neuvoston puolesta
               
               
                  Puheenjohtaja
               
               A.P. ZACARIAS
            
         
         
            (1)  Lausunto annettu 27. tammikuuta 2021 (ei vielä julkaistu virallisessa lehdessä).
         
            (2)  Euroopan parlamentin kanta, vahvistettu 11. maaliskuuta 2021 (ei vielä julkaistu virallisessa lehdessä), ja neuvoston päätös, tehty 17. maaliskuuta 2021.
         
            (3)  Neuvoston direktiivi 1999/105/EY, annettu 22 päivänä joulukuuta 1999, metsänviljelyaineiston pitämisestä kaupan (EYVL L 11, 15.1.2000, s. 17).
         
            (4)  Neuvoston päätös 2008/971/EY, tehty 16 päivänä joulukuuta 2008, kolmansissa maissa tuotetun metsänviljelyaineiston vastaavuudesta (EUVL L 345, 23.12.2008, s. 83).
         
            (5)  EUVL L 29, 31.1.2020, s. 7.